Positions
Positions – šeštasis amerikiečių atlikėjos Ariana Grande studijinis albumas, išleistas 2020 m. spalio 30 d. Jam pristatyti išleisti trys singlai: „Positions“, „34+35“ ir „POV“, o dainas kartu atlieka tokie atlikėjai, kaip Doja Cat, The Weeknd ir Ty Dolla Sign. Albumas susilaukė daugiausia teigiamų kritikų įvertinimų ir buvo komerciškai sėkmingas visame pasaulyje. JAV per pirmąją savaitę parduota 174 tūkstančiai kopijų ir jis debiutavo pirmojoje „Billboard 200“ reitingo vietoje, tapdamas penktuoju atlikėjos įrašu, pasiekusiu šią viršūnę. Albumas taip pat pasiekė pirmąją vietą Jungtinės Karalystės ir Lietuvos reitinguose. 2021 m. duomenimis, JAV parduota per milijoną albumo kopijų ir jis tapęs platininiu. 2022 m. vykusiuose „Grammy“ apdovanojimuose albumas nominuotas geriausio vokalinio pop albumo kategorijoje, o daina „Positions“ – geriausio solinio pop atlikimo.